**Valsts budžeta apakšprogrammā 67.06.00 „Eiropas Kopienas iniciatīvas projektu un pasākumu īstenošana” Eiropas Komisijas programmu „Radošā Eiropa” un „Pilsoņi, vienlīdzība, tiesības un vērtības” ietvaros atbalstītajiem projektiem 2025.gadā paredzētā līdzfinansējuma piešķiršanas konkursa nolikums**

Izdots saskaņā ar

Valsts pārvaldes iekārtas likuma 72.panta pirmās daļas 2.punktu

1. **Vispārīgie jautājumi**
2. Nolikums nosaka kārtību, kādā Kultūras ministrija organizē valsts budžeta apakšprogrammā 67.06.00 „Eiropas Kopienas iniciatīvas projektu un pasākumu īstenošana” (turpmāk – 67.06.00 apakšprogramma) Eiropas Komisijas programmu „Radošā Eiropa” un „Pilsoņi, vienlīdzība, tiesības un vērtības” ietvaros atbalstītajiem projektiem 2025.gadā paredzētā līdzfinansējuma piešķiršanas konkursu (turpmāk – konkurss).
3. Konkursa mērķis ir nodrošināt Latvijas Republikas tiešo un pastarpināto valsts pārvaldes iestāžu, atvasināto publisko personu, citu valsts iestāžu, privāto tiesību juridisko personu un Latvijā darbību veicošo starptautisko organizāciju līdzdalību Eiropas Komisijas programmās „Radošā Eiropa” un „Pilsoņi, vienlīdzība, tiesības un vērtības”.
4. Kopējais konkursā pieejamais līdzfinansējums ir 150 000 *euro*.
5. Konkursa ietvaros pieejamais līdzfinansējums vienam projektam ir ne vairāk kā 20 000 *euro*. Konkursā pieprasītais līdzfinansējums nedrīkst pārsniegt projekta līdzfinansējuma daļu atbilstoši Eiropas Komisijas programmu „Radošā Eiropa” un „Pilsoņi, vienlīdzība, tiesības un vērtības” līdzfinansējuma atbalsta programmu intensitātes nosacījumiem. Gadījumā, ja projekta iesniedzējs pieprasa līdzfinansējumu pilnā apjomā no savas līdzfinansējuma daļas, tam nav tiesību pieprasīt līdzfinansējumu no citiem finanšu resursiem līdz lēmuma pieņemšanai par līdzfinansējuma piešķiršanu.
6. Līdzfinansējumu var piešķirt:
   1. projektam, kas ir apstiprināts Eiropas Komisijas programmu „Radošā Eiropa” un „Pilsoņi, vienlīdzība, tiesības un vērtības” līdzfinansētu projektu konkursu un pasākumu ietvaros un kura īstenošana tiks uzsākta;
   2. projektam, kas ir apstiprināts Eiropas Komisijas programmu „Radošā Eiropa” un „Pilsoņi, vienlīdzība, tiesības un vērtības” līdzfinansētu projektu konkursu un pasākumu ietvaros un kura īstenošana ir uzsākta pirms konkursa izsludināšanas ne agrāk par 2020.gadu.
7. Līdzfinansējumu piešķir vienam gadam – izdevumiem, ko veic projekta kārtējā gada laikā, sākot no mēneša pirmā datuma pēc Kultūras ministrijas lēmuma pieņemšanas par līdzfinansējuma piešķiršanu.
8. Projekta iesnieguma iesniegšanas termiņš ir četras nedēļas no konkursa izsludināšanas dienas oficiālajā izdevumā „Latvijas Vēstnesis”.
9. **Prasības projekta iesnieguma iesniedzējam**
10. Konkursa ietvaros projekta iesniegumu var iesniegt Latvijas Republikas tiešās vai pastarpinātās valsts pārvaldes iestāde, atvasināta publiska persona, cita valsts iestāde, privāto tiesību juridiska persona un Latvijā darbību veicoša starptautiskā organizācija (turpmāk kopā – projekta iesniedzējs):
    1. kas kā projekta vadošais partneris vai sadarbības partneris īsteno Eiropas Savienības programmas „Radošā Eiropa” (2014-2020) vai „Radošā Eiropa” (2021-2027) apakšprogrammas „Kultūra” ietvaros atbalstīto vienu vai vairākus projektus:
       1. Eiropas sadarbības projektus (*European Cooperation projects*);
       2. Eiropas tīklu projektus (*European Networks of Cultural and Creative Organisations*);
       3. Eiropas platformu projektus (*European Platforms for the promotion of emerging artists*);
       4. Eiropas daiļliteratūras darbu aprite (*Circulation of European literary works*);
       5. Eiropas kultūras organizāciju konkurss (*Pan-European cultural entities*);
       6. starpnozaru daļas ietvaros atbalstīto vienu vai vairākus projektus;
    2. kas kā projekta vadošais partneris vai sadarbības partneris īsteno Eiropas Savienības programmas „Pilsoņi, vienlīdzība, tiesības un vērtības” (2021-2027) ietvaros atbalstīto vienu vai vairākus projektus, kuru projektu aktivitātēm nav saimnieciska rakstura, kas ietver preču vai pakalpojumu piedāvāšanu tirgū, un tiks sniegtas mērķa grupai bez maksas:
       1. uzsaukums Eiropas Savienības vērtību aizsardzībai un veicināšanai (*Call for proposals on protecting and promoting Union values*);
       2. uzsaukums, lai stiprinātu kapacitāti un informētību par Eiropas Savienības Pamattiesību hartu saistībā ar demokrātiju, tiesiskumu un pamattiesību pārkāpumiem (*Call for proposals to promote capacity building and awareness on the EU Charter of Fundamental Rights and activities on strategic litigation relating to democracy, the rule of law and fundamental rights breaches*);
       3. uzsaukums, lai veicinātu vienlīdzību un cīnītos pret rasismu, ksenofobiju un diskrimināciju (*Call for proposals to promote equality and to fight against racism, xenophobia and discrimination*);
       4. uzsaukums, lai aizsargātu un veicinātu bērna tiesības (*Call for proposals to protect and promote the rights of the child*);
       5. uzsaukums, lai veicinātu dzimumu vienlīdzību (*Call for proposals to promote gender equality*);
       6. uzsaukums Eiropas vēstures piemiņas pasākumiem (*Call for proposals on European remembrance*);
       7. uzsaukums veicināt apmaiņu starp dažādu valstu pilsoņiem, jo īpaši izmantojot pilsētu tīklus (*Call for proposals on Networks of Towns*);
       8. uzsaukums pilsoniskajai iesaistei un līdzdalībai (Call for proposals on Citizens’ engagement and participation);
       9. uzsaukums, lai novērstu un apkarotu ar dzimumu saistītu vardarbību un vardarbību pret bērniem (*Call for proposals to prevent and combat gender based violence and violence against children*).
11. Uz līdzfinansējumu nevar pretendēt šā nolikuma 8.punktā minētie projektu iesniedzēji:
    1. kas nav izpildījuši savas saistības kādā no iepriekšējiem konkursiem par valsts budžeta līdzfinansējumu programmas ietvaros atbalstītajiem Latvijas Republikas organizāciju projektiem atbilstoši līgumam ar Kultūras ministriju par piešķirtā valsts budžeta līdzfinansējuma izlietošanu;
    2. kam ir ierosināta tiesiskās aizsardzības procesa lieta, tiek īstenots tiesiskās aizsardzības process vai kam ir pasludināts maksātnespējas process;
    3. kuru nodokļu parādu, tai skaitā valsts sociālās apdrošināšanas obligāto iemaksu parādu, kopsumma pārsniedz 150 *euro* projekta iesnieguma iesniegšanas dienā;
    4. kuriem projekta iesnieguma iesniegšanas dienā nav iesniegts Kultūras ministrijā pārskats par Kultūras ministrijas piešķirto valsts budžeta līdzfinansējumu projekta ietvaros, kas apstiprināts iepriekšējos līdzfinansējuma piešķiršanas konkursos, pamatojoties uz noslēgto līgumu par līdzfinansējuma piešķiršanu projekta īstenošanai, un pārskata iesniegšanas termiņš sakrīt ar projekta iesnieguma iesniegšanu.
12. Ja vienā projektā līdzdarbojas vairāki projekta iesniedzēji, tiesības iesniegt projekta iesniegumu konkursā ir tikai vienam no tiem.
13. Projekta iesniedzējs var iesniegt vairākus projektu iesniegumus. Par katru projektu, kam nepieciešams līdzfinansējums, var iesniegt tikai vienu projekta iesniegumu.
14. **Konkursa izsludināšanas kārtība**
15. Kultūras ministrija konkursu izsludina, publicējot sludinājumu oficiālajā izdevumā „Latvijas Vēstnesis”. Paziņojumu par konkursa rīkošanu ievieto Kultūras ministrijas tīmekļvietnes [www.km.gov.lv](http://www.km.gov.lv) sadaļā „Finansējuma iespējas” (<https://www.km.gov.lv/lv/finansejuma-iespejas>).
16. Konkursa sludinājumā norāda projektu iesniegumu iesniegšanas termiņu, projektu iesniegumu iesniegšanas kārtību un Kultūras ministrijas atbildīgās kontaktpersonas elektroniskā pasta adresi un tālruņa numuru.
17. **Projekta iesnieguma sagatavošana un iesniegšana**
18. Projekta iesniedzējs Kultūras ministrijas noteiktajā termiņā sagatavo un iesniedz projekta iesniegumu, kas sastāv no:
    1. aizpildītas un projekta iesniedzēja paraksttiesīgā pārstāvja un projekta iesnieguma projektu vadītāja parakstītas:
       1. valsts budžeta apakšprogrammā 67.06.00 „Eiropas Kopienas iniciatīvas projektu un pasākumu īstenošana” Eiropas Komisijas programmu „Radošā Eiropa” un „Pilsoņi, vienlīdzība, tiesības un vērtības” ietvaros atbalstītajiem projektiem 2025.gadā paredzētā līdzfinansējuma piešķiršanas konkursa projekta iesnieguma veidlapas (1.pielikums), ja attiecināms;
       2. valsts budžeta apakšprogrammā 67.06.00 „Eiropas Kopienas iniciatīvas projektu un pasākumu īstenošana” Eiropas Savienības programmas „Radošā Eiropa” atbalsta darbības „Eiropas daiļliteratūras darbu aprite” *(Circulation of European literary works)* ietvaros atbalstītajiem projektiem 2025.gadā paredzētā līdzfinansējuma piešķiršanas konkursa projekta iesnieguma veidlapas (2.pielikums), ja attiecināms;
    2. līguma par Eiropas Komisijas piešķirto līdzfinansējumu kopijas, ja attiecināms;
    3. lēmuma par Eiropas Komisijas piešķirto līdzfinansējumu kopijas, ja attiecināms;
    4. apliecinājuma par Eiropas Komisijas piešķirto līdzfinansējumu gadījumā, ja projekta iesniedzējs projekta iesniguma iesniegšanas brīdī nevar iesniegt šā nolikuma 14.2. vai 14.3.apakšpunktā minētos dokumentus, kopā ar pavadvēstuli, ka līdz līguma slēgšanai ar Kultūras ministriju par piešķirto līdzfinansējumu tiks iesniegta trūkstošā dokumentācija, ja attiecināms;
    5. vadošā partnera parakstīta pilnvarojuma projekta iesniedzējam pieteikt līdzfinansējumu vai partnerību apliecinoša dokumenta, kurā ietverts noteikums par līdzfinansējuma nodrošināšanu, ja attiecināms;
    6. projekta iesniedzēja paraksttiesīgā pārstāvja un projekta vadītāja parakstītas projekta iesnieguma izdevumu tāmes (3.pielikums);
    7. aizpildītas elektroniskas veidlapas *de minimis* atbalsta uzskaites sistēmā atbilstoši Ministru kabineta 2018.gada 21.novembra noteikumiem Nr.715 „Noteikumi par *de minimis* atbalsta uzskaites un piešķiršanas kārtību” (ja attiecināms).
19. Projekta iesniegumu Kultūras ministrijā var iesniegt elektroniska dokumenta formā (pieteikums parakstīts ar drošu elektronisko parakstu un satur laika zīmogu), nosūtot uz Kultūras ministrijas oficiālo elektronisko adresi (e-adresi): \_DEFAULT@90000042963.
20. Projekta iesniegumu iesniedzot elektroniska dokumenta formā, to paraksta ar drošu elektronisko parakstu un apliecina ar laika zīmogu atbilstoši normatīvajiem aktiem par elektronisko dokumentu noformēšanu. Elektroniskā pasta vēstules zonā „Temats” norāda: „Par apakšprogrammas 67.06.00 ietvaros 2025.gadā paredzētā līdzfinansējuma piešķiršanu”.
21. Projekta iesniegumu, kas ir saņemts pēc šā nolikuma 7.punktā noteiktā termiņa vai nav noformēts atbilstoši šā nolikuma 16.punktā noteiktajām prasībām, projektu iesniegumu vērtēšanas komisija neizskata.
22. **Ar komercdarbības atbalsta saņemšanu saistītie nosacījumi**
23. Kultūras nozares projekts Eiropas Komisijas programmas „Radošā Eiropa” ietvaros, kura pamatdarbība ir noteikta vispārējās ekonomiskās darbības klasifikācijas NACE 90.0 sadaļā – „Radošas, mākslinieciskas un izklaides darbības” un kas ir attiecināms uz kultūras nozari, kurā netiek plānota ieņēmumu gūšana, t.i., ja projekta iesniedzēja ieņēmumi no atbalstītā kultūras pasākuma (projekta) ir mazāki par 50% no kopējā kultūras pasākuma budžeta, vai kurā plānotie pasākumi ir bezmaksas, līdzfinansējumu konkursa ietvaros var saņemt, nepiemērojot šā nolikuma 22.punktā minētos komercdarbības atbalsta saņemšanu saistītos nosacījumus.
24. Šā nolikuma 18.punktā minētais kultūras nozares projekts, kas saistīts ar ieņēmumu gūšanu, nav kvalificējams kā atbalsts komercdarbībai un tam netiek piemēroti šā nolikuma 22.punktā minētie komercdarbības atbalsta saņemšanas nosacījumi, ja no atbalstītā kultūras pasākuma apmeklētājiem vai kultūras pakalpojuma saņēmējiem vairāk nekā 85% ir Latvijas iedzīvotāji (t.i., kultūras pasākumam ir vietēja ietekme).
25. Pirms komercdarbības atbalsta regulējuma piemērošanas šā nolikuma 18.punktā minētajam kultūras nozares projektam konkursa ietvaros izvērtē atbilstību šādiem komercdarbības atbalsta pārbaudes kritērijiem:
    1. šā nolikuma 18.punktā minētais saimnieciskās darbības kritērijs tiek vērtēts, nosakot, vai kultūras pasākuma, kuru plānots līdzfinansēt konkursa ietvaros, ieņēmumi pārsniedz 50% robežvērtību pret kopējo pasākuma budžetu, ņemot vērā šā nolikuma 3.pielikumā iekļauto kultūras pasākuma budžeta informāciju;
    2. ja šā nolikuma 20.1.apakšpunktā minētais saimnieciskās darbības kritērijs neizpildās, t.i., ieņēmumi nepārsniedz 50% robežvērtību pret kopējo pasākuma budžetu, piešķirtais līdzfinansējums konkursa ietvaros netiek uzskatīts par atbalstu saimnieciskai darbībai, un tālāka izvērtēšana pēc komercdarbības atbalstu raksturojošām pazīmēm kultūras nozares projektam nav jāveic, un tam nav jāpiemēro attiecīgais komercdarbības atbalsta regulējums;
    3. ja saimnieciskās darbības kritērijs izpildās, t.i., ieņēmumi pārsniedz 50% robežvērtību pret kopējo pasākuma budžetu, vērtē, vai atbalsta pasākumam var piemērot šā nolikuma 19.punktā minēto nosacījumu (t.i., kultūras pasākumam ir vietēja ietekme), ņemot vērā šā nolikuma 1.pielikumā sniegto informāciju;
    4. ja izpildās šā nolikuma 20.1.apakšpunktā minētais saimnieciskās darbības kritērijs, t.i., ieņēmumi pārsniedz 50% robežvērtību pret kopējo pasākuma budžetu un šā nolikuma 20.3.apakšpunktā minētais ietekmes uz Eiropas Savienības iekšējo tirgu un konkurenci kritērijs, t.i., no atbalstītā kultūras pasākuma apmeklētājiem vai kultūras pakalpojuma saņēmējiem mazāk kā 85% apmeklētāju ir Latvijas iedzīvotāji, projekta iesniedzējam līdzfinansējums konkursa ietvaros tiek piešķirts, piemērojot komercdarbības atbalsta regulējumu saskaņā ar šā nolikuma 22.punktā noteikto.
26. Pirms komercdarbības atbalsta regulējuma piemērošanas projekta iesniedzējam, kura projekts tiek īstenots Eiropas Komisijas programmās „Radošā Eiropa”, taču netiek īstenots kultūras nozares ietvaros, t.i., projekta iesniedzēja projekts nepieder vispārējās ekonomiskās darbības klasifikācijas NACE 90.0 sadaļai *–* Radošas, mākslinieciskas un izklaides darbības, izvērtē atbilstību šādiem komercdarbības atbalsta pārbaudes kritērijiem:
    1. nosaka, vai projekta aktivitātēm nav saimniecisks raksturs, kas ietver preču vai pakalpojumu piedāvāšanu tirgū, un tiks sniegtas mērķa grupai bez maksas, finansējums tiek piešķirts, nepiemērojot šā nolikuma 22.punktā minēto komercdarbības atbalsta regulējumu;
    2. projekta iesniedzējam, kura projekta aktivitātēm ir saimniecisks raksturs (šā nolikuma 21.1.apakšpunktā minētais saimnieciskās darbības izslēdzošais kritērijs neizpildās), finansējums tiek piešķirts, piemērojot šā nolikuma 22.punktā minēto komercdarbības atbalsta regulējumu.
27. Komercdarbības atbalstu konkursa ietvaros piešķir šā nolikuma 20.4. un 21.2.apakšpunktā minētajos gadījumos saskaņā ar Eiropas Komisijas 2023.gada 13.decembra regulu (ES) Nr.2023/2831 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Komisijas regula Nr.2023/2831):
    1. *de minimis* atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus;
    2. ja atbalsta pretendents vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar šo nolikumu;
    3. Kultūras ministrija, piešķirot *de minimis* atbalstu, pārbauda, vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz 300 000 *euro*. Ja atbalsta apmērs, kuru plānots piešķirt atbilstoši saistošajiem noteikumiem kopā ar iepriekšējos trīs gados no atbalsta piešķiršanas dienas piešķirto *de minimis* atbalstu viena vienota uzņēmuma līmenī pārsniedz Komisijas regulas Nr.2023/2831 3.panta 2.punktā noteikto robežlielumu, *de minimis* atbalstu piešķirt nav iespējams. Viens vienots uzņēmums atbilst Komisijas regulas Nr.2023/2831 2.panta 2.punktā minētajai definīcijai;
    4. projekta iesniedzējs, ievērojot Komisijas regulas Nr.[2023/2831](http://eur-lex.europa.eu/eli/reg/2013/1407/oj/?locale=LV) 5.panta 1. un 2.punkta nosacījumus, konkursa ietvaros piešķirto *de minimis* atbalstu drīkst kumulēt ar šā nolikuma ietvaros piešķirto *de minimis* atbalstu un citu *de minimis* atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr.[2023/2831](http://eur-lex.europa.eu/eli/reg/2013/1407/oj/?locale=LV) 3.panta 2.punktā noteiktajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, atbalsta projektā vai Eiropas Komisijas lēmumā. Konkursa ietvaros saņemto *de minimis* atbalstu var apvienot ar citu *de minimis* atbalstu par vienām un tām pašām attiecināmajām izmaksām, ja pēc atbalstu apvienošanas vienai atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%;
    5. lai nodrošinātu kumulācijas prasību ievērošanu *de minimis* atbalsta ietvaros, projekta iesniedzējs iesniedz visu informāciju par plānoto un piešķirto komercdarbības atbalstu, tai skaitā par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu vai atbalsta intensitāti;
    6. datus par *de minimis* atbalsta piešķiršanuKultūras ministrija kā atbalsta sniedzējs uzglabā 10 gadus, sākot no dienas, kurā saskaņā ar šajā nolikumā noteikto piešķirts pēdējais *de minimis* atbalsts, un projekta iesniedzējs kā atbalsta saņēmējs uzglabā datus 10 gadus no atbalsta piešķiršanas dienas;
    7. par *de minimis* atbalsta piešķiršanas brīdi tiek uzskatīts brīdis, kad tiek pieņemts Kultūras ministrijas lēmums par līdzfinansējuma piešķiršanu;
    8. lēmumu par *de minimis* atbalsta piešķiršanu konkursa ietvaros var pieņemt līdz Komisijas regulas Nr.2023/2831 7.panta 3.punktā un 8.pantā noteiktajam termiņam;
    9. *de minimis* atbalsta uzskaite tiek veikta saskaņā ar normatīvajiem aktiem par *de minimis* atbalsta uzskaites un piešķiršanas kārtību;
    10. ja tiek pārkāpti Komisijas regulas Nr.2023/2831 nosacījumi, atbalsta saņēmējam ir pienākums atmaksāt Kultūras ministrijai kā atbalsta sniedzējam šā nolikuma ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
28. **Attiecināmās un neattiecināmās izmaksas**
29. Konkursa ietvaros līdzfinansējumu var piešķirt izmaksām, kas:
    1. ir norādītas Eiropas Komisijas, starptautisko organizāciju vai ārvalstu fondu apstiprinātā projekta pieteikumā, kā arī tiks veiktas, ievērojot drošas finanšu vadības principus, tai skaitā ievērojot izmaksu lietderības, ekonomiskuma un efektivitātes principus;
    2. ir radušās Eiropas Komisijas, starptautisko organizāciju vai ārvalstu fondu apstiprinātā projekta īstenošanas laikā, kas noteikts projekta īstenošanas līgumā ar Eiropas Komisiju, starptautisko organizāciju vai ārvalstu fondu, ir faktiski veiktas, tās ir reāli apmaksājis projekta iesniedzējs līdz projekta iesnieguma noslēguma pārskata iesniegšanas dienai;
    3. ir uzskaitītas projekta iesniedzēja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli.
30. Šā nolikuma 23.punktā minēto attiecināmo izmaksu ietvaros līdzfinansējumu var piešķirt šādām izmaksu pozīcijām:
    1. projektiem, kuri iesniegti Eiropas Savienības programmas „Radošā Eiropa” ietvaros, kura pamatdarbība ir noteikta vispārējās ekonomiskās darbības klasifikācijas NACE 90.0 sadaļā – „Radošas, mākslinieciskas un izklaides darbības” un ir attiecināms uz kultūras nozari:
       1. konferenču, semināru, apmācību un darbnīcu rīkošana;
       2. diskusiju un kultūrizglītojošu pasākumu rīkošana;
       3. ceļa un uzturēšanās izdevumi (naktsmītnes, dienas naudas), ievērojot Ministru kabineta 2010.gada 12.oktobra noteikumos Nr.969 „Kārtība, kādā atlīdzināmi ar komandējumiem saistītie izdevumi” noteikto kārtību;
       4. autortiesību objektu radīšana;
       5. koncertu, izstāžu, izrāžu un publisko lasījumu rīkošana;
       6. dalība Latvijai nozīmīgos Eiropas Savienības mēroga pasākumos;
       7. publikāciju un izdales materiālu izstrādāšana un sagatavošana;
       8. atalgojums un darba devēja valsts sociālās apdrošināšanas obligātās iemaksas;
       9. komunikāciju izmaksas;
       10. komunālo maksājumu izmaksas, ja tās tiešā veidā saistītas ar projekta aktivitāšu norisi;
       11. citas šajā punktā neminētas aktivitātes, kuru izmaksas līgumā, lēmumā vai apliecinājumā par Eiropas Komisijas piešķirtā līdzfinansējuma piešķiršanu ir norādītas kā attaisnotās izmaksas;
    2. projektiem, kuri iesniegti Eiropas Savienības programmas „Radošā Eiropa” ietvaros, kura pamatdarbība nav noteikta vispārējās ekonomiskās darbības klasifikācijas NACE 90.0 sadaļā – „Radošas, mākslinieciskas un izklaides darbības” un nav attiecināms uz kultūras nozari:
       1. konferenču, semināru, apmācību un darbnīcu rīkošana;
       2. diskusiju un kultūrizglītojošu pasākumu rīkošana;
       3. ceļa un uzturēšanās izdevumi (naktsmītnes, dienas naudas), ievērojot Ministru kabineta 2010.gada 12.oktobra noteikumos Nr.969 „Kārtība, kādā atlīdzināmi ar komandējumiem saistītie izdevumi” noteikto kārtību;
       4. autortiesību objektu radīšana;
       5. audiovizuālo materiālu izstrādāšana un sagatavošana;
       6. literāro darbu tulkošana, publicēšana un izdošana;
       7. koncertu, izstāžu, izrāžu un publisko lasījumu rīkošana;
       8. dalība Latvijai nozīmīgos Eiropas Savienības mēroga pasākumos;
       9. publikāciju un izdales materiālu izstrādāšana un sagatavošana;
       10. atalgojums un darba devēja valsts sociālās apdrošināšanas obligātās iemaksas;
       11. komunikāciju izmaksas;
       12. komunālo maksājumu izmaksas, ja tās tiešā veidā saistītas ar projekta aktivitāšu norisi;
       13. citas šajā punktā neminētas aktivitātes, kuru izmaksas līgumā, lēmumā vai apliecinājumā par Eiropas Komisijas piešķirtā līdzfinansējuma piešķiršanu ir norādītas kā attaisnotās izmaksas;
    3. projektiem, kuri iesniegti Eiropas Savienības programmas „Pilsoņi, vienlīdzība, tiesības un vērtības” ietvaros:
       1. konferenču, semināru, apmācību un darbnīcu rīkošana;
       2. diskusiju un kultūrizglītojošu pasākumu rīkošana;
       3. izpētes un ziņojumu sagatavošana;
       4. ceļa un uzturēšanās izdevumi (naktsmītnes, dienas naudas), ievērojot Ministru kabineta 2010.gada 12.oktobra noteikumos Nr.969 „Kārtība, kādā atlīdzināmi ar komandējumiem saistītie izdevumi” noteikto kārtību;
       5. autortiesību objektu radīšana;
       6. audiovizuālo materiālu izstrādāšana un sagatavošana;
       7. koncertu, izstāžu, izrāžu un publisko lasījumu rīkošana;
       8. dalība Latvijai nozīmīgos Eiropas Savienības mēroga pasākumos;
       9. publikāciju un izdales materiālu izstrādāšana un sagatavošana;
       10. pasākumu, kas saistīti ar totalitāro režīmu cēloņiem Eiropas mūsdienu vēsturē, kā arī citiem nozīmīgiem momentiem Eiropas vēsturē, organizēšana;
       11. atalgojums un darba devēja valsts sociālās apdrošināšanas obligātās iemaksas;
       12. komunikāciju izmaksas;
       13. komunālo maksājumu izmaksas, ja tās tiešā veidā saistītas ar projekta aktivitāšu norisi;
       14. citas šajā punktā neminētas aktivitātes, kuru izmaksas līgumā, lēmumā vai apliecinājumā par Eiropas Komisijas piešķirtā līdzfinansējuma piešķiršanu ir norādītas kā attaisnotās izmaksas.
31. Konkursa ietvaros neattiecināmas ir šādas izmaksas:
    1. ēdināšanas izmaksas;
    2. kapitāla iegāde, datortehnikas un datortehnikas licenču iegāde;
    3. pirms projekta iesnieguma iesniegšanas termiņa īstenoto pasākumu izmaksas;
    4. pasākumu izmaksas, kuru izmaksas pilnībā sedz no valsts un pašvaldības budžeta līdzekļiem, tai skaitā Eiropas Savienības finanšu instrumentiem un citiem finanšu avotiem;
    5. juridisko un grāmatvedības ārpakalpojumu izmaksas;
    6. līdzekļi, kas nepieciešami stipendiju izmaksai;
    7. kārtējie komunālie maksājumi;
    8. pievienotās vērtības nodoklis gadījumos, ja projekta iesniedzējam ir tiesības pretendēt uz šī nodokļa atmaksu atbilstoši Latvijas Republikas normatīvajos aktos noteiktajā kārtībā;
    9. citas izmaksas, kas neatbilst šā nolikuma 23. un 24.punktā minētajiem nosacījumiem.
32. **Projektu iesniegumu vērtēšanas komisija**
33. Projektu iesniegumu vērtēšanu nodrošina ar Kultūras ministrijas valsts sekretāra rīkojumu izveidota projektu iesniegumu vērtēšanas komisija (turpmāk – komisija).
34. Komisijas sastāvā ir:
    1. komisijas priekšsēdētājs (ar balsstiesībām) – Kultūras ministrijas valsts sekretāra vietnieks attīstības un finanšu jautājumos;
    2. komisijas priekšsēdētāja vietnieks (ar balsstiesībām) – Kultūras ministrijas Eiropas Savienības fondu departamenta direktors;
    3. komisijas locekļi (ar balsstiesībām):
       1. viens Kultūras ministrijas Kultūrpolitikas departamenta pārstāvis;
       2. viens Kultūras ministrijas Budžeta nodaļas pārstāvis;
       3. divi Kultūras ministrijas Eiropas Savienības fondu departamenta pārstāvji;
    4. komisijas sekretariāts (turpmāk – sekretariāts) (bez balsstiesībām) –viens Kultūras ministrijas Eiropas Savienības fondu departamenta Eiropas Savienības kultūras kontaktpunkta nodaļas pārstāvis.
35. Komisijas priekšsēdētājs, komisijas priekšsēdētāja vietnieks un komisijas locekļi, kuri nav valsts amatpersonas, ar šā nolikuma 26.punktā minētā rīkojuma izdošanas brīdi uz komisijas darbības laiku iegūst valsts amatpersonas statusu ar visām no tā izrietošajām normatīvajos aktos noteiktajām saistībām un pienākumiem.
36. Komisija veic šādus uzdevumus:
    1. izvērtē projekta iesniegumu atbilstību konkursa priekšnoteikumiem;
    2. izvērtē projekta iesniegumu atbilstoši kvalitātes kritērijiem;
    3. pieņem lēmumu par projekta iesnieguma apstiprināšanu vai noraidīšanu;
    4. sagatavo 67.06.00 apakšprogrammā paredzētā līdzfinansējuma izdevumu tāmi un ziņojumu par konkursa norisi;
    5. veic projekta pārraudzības funkcijas;
    6. izskata un apstiprina līdzfinansējuma saņēmēja sagatavotos lūgumus veikt grozījumus līgumos par līdzfinansējuma piešķiršanu projekta īstenošanai;
    7. sniedz priekšlikumus par projektu iesniegumu ieviešanu, piešķirtā līdzfinansējuma maksājumu apturēšanu vai veikto izdevumu neattiecināšanu;
    8. nodrošina līdzfinansējuma saņēmējam piešķirtā līdzfinansējuma uzraudzību, ievērojot komercdarbības atbalsta nosacījumus, kas ietverti šā nolikuma V. nodaļā „Ar komercdarbības atbalsta saņemšanu saistītie nosacījumi”, tai skaitā uzrauga, ka tiek ievēroti komercdarbības atbalsta izslēdzošie nosacījumi, kas minēti šā nolikuma V. nodaļā „Ar komercdarbības atbalsta saņemšanu saistītie nosacījumi”, un nepieciešamības gadījumā veikt nelikumīga komercdarbības atbalsta atgūšanu atbilstoši šā nolikuma 22.10.apakšpunktā noteiktajai procedūrai;
    9. lemj par citiem jautājumiem, kas ir būtiski projektu iesniegumu mērķu sasniegšanai.
37. Komisijai ir šādas tiesības:
    1. pieprasīt no projektu iesniedzējiem, valsts un pašvaldību institūcijām komisijas uzdevumu izpildei nepieciešamo informāciju;
    2. pieprasīt un saņemt no līdzfinansējuma saņēmējiem informāciju, kas nepieciešama projekta iesnieguma īstenošanas progresa izvērtēšanai;
    3. pieaicināt piedalīties komisijas sēdēs ekspertus un speciālistus bez balsstiesībām;
    4. piesaistīt ekspertus projektu iesniegumu īstenošanas kvalitātes izvērtēšanai;
    5. pagarināt projektu iesniegumu iesniegšanas termiņu.
38. Komisijas priekšsēdētājs veic šādus uzdevumus:
    1. plāno un organizē komisijas darbu, kā arī atbild par komisijas uzdevumu izpildi;
    2. nosaka komisijas sēžu vietu, laiku un darba kārtību;
    3. sasauc un vada komisijas sēdes;
    4. pauž komisijas viedokli ar konkursa norisi saistītajos jautājumos;
    5. iesniedz Kultūras ministrijas valsts sekretāram apstiprināšanai 67.06.00 apakšprogrammā paredzētā līdzfinansējuma izdevumu tāmi un ziņojumu par konkursa norisi.
39. Sekretariāts veic šādus uzdevumus:
    1. veic projekta iesnieguma atvēršanu un reģistrēšanu;
    2. sniedz priekšlikumus komisijai par projekta iesnieguma atbilstību konkursa priekšnoteikumiem:
       1. prasības projekta iesniedzējam;
       2. projekta iesnieguma iesniegšana un sagatavošana;
    3. nodrošina projekta iesnieguma uzglabāšanu vērtēšanas laikā;
    4. savlaicīgi sagatavo darba materiālus komisijai;
    5. nodrošina komisijas sēžu protokolēšanu un protokolu sagatavošanu;
    6. nodrošina lēmuma par projekta iesnieguma apstiprināšanu vai noraidīšanu pavadvēstules projekta sagatavošanu un saskaņošanu atbilstoši Kultūras ministrijas iekšējiem noteikumiem;
    7. organizatoriski un tehniski nodrošina komisijas darbu.
40. Komisijas priekšsēdētājs, komisijas priekšsēdētāja vietnieks un komisijas locekļi pirms projektu iesniegumu vērtēšanas uzsākšanas izvērtē, vai tie neatrodas interešu konflikta situācijā un, ja nekonstatē interešu konfliktu vienā vai vairākās šā nolikuma 34.punktā noteiktajās interešu konflikta situācijās, paraksta apliecinājumu (4.pielikums).
41. Komisijas priekšsēdētājs, komisijas priekšsēdētāja vietnieks un komisijas loceklis atrodas interešu konfliktā, ja:
    1. situācija ir uzskatāma par interešu konfliktu likuma „Par interešu konflikta novēršanu valsts amatpersonu darbībā” izpratnē;
    2. persona atzīst, ka pastāv objektīvi vai subjektīvi iemesli, kas viņai traucē veikt objektīvu projekta iesnieguma izvērtēšanu;
    3. pēc personas uzskatiem, ētisku apsvērumu dēļ varētu tikt apšaubīta viņas darbības objektivitāte un neitralitāte.
42. Ja komisijas priekšsēdētājs atrodas vienā vai vairākās šā nolikuma 34.punktā noteiktajās interešu konflikta situācijās, viņš nekavējoties par to informē Kultūras ministrijas valsts sekretāru un darbu komisijā neturpina. Viņa vietā darbu komisijā turpina komisijas priekšsēdētāja vietnieks.

1. Ja komisijas priekšsēdētāja vietnieks vai komisijas loceklis atrodas vienā vai vairākās šā nolikuma 34.punktā noteiktajās interešu konflikta situācijās, viņš nekavējoties par to informē komisijas priekšsēdētāju un darbu komisijā neturpina. Šādā gadījumā sekretariāts sagatavo attiecīgus grozījumus rīkojumā par komisijas sastāvu un iesniedz Kultūras ministrijas valsts sekretāram apstiprināšanai.
2. Komisijas pieaicinātais eksperts pirms projektu iesniegumu vērtēšanas uzsākšanas izvērtē, vai tas neatrodas interešu konflikta situācijā, un, ja nekonstatē interešu konfliktu vienā vai vairākās šā nolikuma 34.punktā noteiktajās interešu konflikta situācijās, paraksta apliecinājumu.
3. Ja eksperts atrodas vienā vai vairākās šā nolikuma 34.punktā noteiktajās interešu konflikta situācijās, viņš attiecīgo projekta iesniegumu neizskata, un komisija lemj par projekta iesnieguma nodošanu izskatīšanai citam ekspertam. Eksperts nav tiesīgs piedalīties komisijas sēdes daļā, kurā izskata projekta iesniegumu, saistībā ar kuru tam ir interešu konflikts.
4. Ja komisijas priekšsēdētājs, komisijas priekšsēdētāja vietnieks, komisijas loceklis vai eksperts projektu iesniegumu vērtēšanas procesa gaitā secina, ka atrodas interešu konflikta situācijā saistībā ar kādu izvērtējamo projekta iesniegumu, viņš nekavējoties par to informē komisijas priekšsēdētāju vai Kultūras ministrijas valsts sekretāru un pārtrauc darbu pie konkrētā projekta iesnieguma vērtēšanas.
5. Komisijas sēdi vada komisijas priekšsēdētājs. Komisijas priekšsēdētāja prombūtnes laikā komisijas sēdi vada komisijas priekšsēdētāja vietnieks. Komisijas sēdi komisijas priekšsēdētāja uzdevumā sasauc sekretariāts.
6. Sekretariāts ne vēlāk kā divas darba dienas pirms paredzētās komisijas sēdes informē komisijas locekļus un ekspertus, ja attiecināms, par komisijas sēdes norises laiku un vietu.
7. Komisija ir lemttiesīga, ja sēdē piedalās ne mazāk kā četri no balsstiesīgajiem komisijas locekļiem.
8. Komisija lēmumus pieņem ar vienkāršu balsu vairākumu. Ja balsis sadalās vienādi, tad izšķirošā ir komisijas priekšsēdētāja balss.
9. Komisijas sēdes ir slēgtas.
10. Sekretariāts ne vēlāk kā piecu darba dienu laikā pēc komisijas sēdes norises dienas sagatavo komisijas sēdes protokolu un nosūta saskaņošanai komisijas locekļiem. Komisijas sēdes protokolu paraksta komisijas locekļi, kuri piedalījušies attiecīgajā komisijas sēdē, un sekretariāta pārstāvis, kas sagatavojis attiecīgo komisijas sēdes protokolu.
11. Komisijas sēdes protokolā norāda šādu informāciju:
    1. komisijas sēdes datumu un norises vietu;
    2. komisijas sēdes darba kārtību;
    3. personas, kuras piedalās komisijas sēdē;
    4. komisijas priekšsēdētāja vai sekretariāta ziņojumu par izskatāmajiem jautājumiem komisijas sēdē;
    5. jautājumus, par kuriem komisijas locekļi balso;
    6. pieņemto lēmumu komisijas sēdē;
    7. citu informāciju pēc nepieciešamības.
12. Komisijas sēžu protokolus un ar projektu iesniegumu vērtēšanas procesu saistītos dokumentus uzglabā Eiropas Savienības fondu departamentā saskaņā ar Kultūras ministrijas lietu nomenklatūru. Minētie dokumenti ir ierobežotas pieejamības informācija un pieejami saskaņā ar Informācijas atklātības likumu.
13. **Projekta iesnieguma atvēršana un vērtēšana un lēmuma par projekta iesnieguma apstiprināšanu vai noraidīšanu pieņemšanas kārtība**
14. Komisijas priekšsēdētājs pēc projektu iesniegumu iesniegšanas termiņa beigām sasauc projektu iesniegumu atvēršanas sēdi.
15. Sekretariāts projektu iesniegumu atvēršanas sēdē katram projekta iesniegumam piešķir projekta iesnieguma identifikācijas numuru, kas sastāv no projekta iesnieguma kārtas numura pēc iesniegšanas secības.
16. Sekretariāts projektu iesniegumu atvēršanas sēdē aizpilda un iesniedz komisijai izvērtēšanai projekta iesnieguma priekšnoteikumu vērtēšanas veidlapu (5.pielikums).
17. Ja projekta iesniegums neatbilst vismaz vienam projekta iesnieguma vērtēšanas priekšnoteikumam, komisija projekta iesniegumu vērtēšanai atbilstoši kvalitātes kritērijiem nevirza, un sekretariāts sagatavo lēmuma projektu par projekta iesnieguma noraidīšanu.
18. Ja projekta iesniegums atbilst visiem projekta iesnieguma vērtēšanas priekšnoteikumiem, komisija attiecīgo projekta iesniegumu virza vērtēšanai atbilstoši kvalitātes kritērijiem.
19. Komisija vērtē projekta iesniegumu atbilstoši kvalitātes kritērijiem un aizpilda projekta iesnieguma kvalitātes kritēriju vērtēšanas veidlapu:
    1. 67.06.00 apakšprogrammā iesniegtajiem projektu iesniegumiem (6.pielikums);
    2. 67.06.00 apakšprogrammā atbalsta darbības „Eiropas daiļliteratūras darbu aprite” *(Circulation of European literary works)* ietvaros iesniegtajiem projektu iesniegumiem (7.pielikums).
20. Sekretariāts apkopo komisijas locekļu aizpildītās projekta iesnieguma kvalitātes kritēriju vērtēšanas veidlapas un iegūst komisijas vidējo vērtējumu katram projekta iesniegumam, aprēķinot vidējo aritmētisko punktu skaitu atbilstoši komisijas locekļu piešķirtajam punktu skaitam pēc projekta iesnieguma izvērtēšanas atbilstoši kvalitātes kritērijiem.
21. Sekretariāts pēc 67.06.00 apakšprogrammā iesniegto projekta iesniegumu vērtēšanas atbilstoši kvalitātes kritērijiem apkopo vērtēšanas rezultātus un sarindo projektu iesniegumus prioritārā secībā pēc iegūto punktu skaita, sākot ar visvairāk punktus ieguvušo.
22. 67.06.00 apakšprogrammā iesniegto projekta iesniegumu līdzfinansējumu aprēķina, dalot vidējo projekta iesnieguma vērtējumu ar maksimāli iegūstamo vērtējumu (100) un iegūto koeficientu reizinot ar attiecināmo aktivitāšu izmaksu summu.
23. Komisija informē sekretariātu par daļēju līdzfinansējuma piešķīrumu 67.06.00 apakšprogrammā iesniegtajam projekta iesniegumam, ja visu atbalstīto projekta iesniegumu pieprasītais finansējums pārsniedz konkursā pieejamo finansējumu. Komisija pieejamo finansējumu sadala pēc proporcionalitātes principa, ņemot vērā katra projekta iesnieguma pēc kvalitātes kritērijiem iegūto vidējo punktu skaitu un pieejamo atbalsta summu. Piešķiramā kopējā finansējuma summa katram projekta iesniegumam tiek aprēķināta šādā kārtībā:
    1. aprēķināta viena kvalitātes kritērija punkta vērtība, kopējo pieejamo finansējumu dalot ar kopējo vidējo kvalitātes kritēriju punktu skaitu visiem projekta iesniegumiem;
    2. aprēķināta piešķiramā summa katram projekta iesniedzējam, viena kvalitātes kritērija punkta vērtību reizinot ar katra projekta iesnieguma vidējo kvalitātes kritēriju punktu skaitu.
24. Ja, izvērtējot 67.06.00 apakšprogrammā iesniegtos projektu iesniegumus atbilstoši šā nolikuma 57.punktam, veidojas līdzfinansējuma pārpalikums (ja kādu no projektiem var atbalstīt pilnā apmērā), tad to sadala proporcionāli pārējiem projektu iesniegumiem, kuriem nav piešķirts pieprasītais līdzfinansējums pilnā apmērā, ņemot vērā to izvērtējumu (vidējo punktu skaitu) pēc kvalitātes kritērijiem un aprēķinot šādā kārtībā:
    1. aprēķināta viena kvalitātes kritērija punkta vērtība, kopējo līdzfinansējuma pārpalikuma summu dalot ar kopējo vidējo kvalitātes kritēriju punktu skaitu visiem pārējiem projekta iesniegumiem, kuriem nav piešķirts pieprasītais līdzfinansējums pilnā apmērā;
    2. aprēķināta papildus piešķiramā summa katram projekta iesniedzējam, kuram nav piešķirts pieprasītais līdzfinansējums pilnā apmērā, viena kvalitātes kritērija punkta vērtību reizinot ar katra projekta iesnieguma vidējo kvalitātes kritēriju punktu skaitu.
25. Sekretariāts atbilstoši komisijas lēmumam sagatavo, un komisijas priekšsēdētājs iesniedz Kultūras ministrijas valsts sekretāram apstiprināšanai 67.06.00 apakšprogrammā paredzētā līdzfinansējuma izdevumu tāmi un ziņojumu par konkursa norisi.
26. Komisijas sēdes notiek ne retāk kā reizi gadā.
27. **Konkursa rezultātu paziņošana, līguma slēgšana un**

**atskaišu iesniegšanas kārtība**

1. Kultūras ministrija konkursa rezultātus projektu iesniedzējiem paziņo pēc 67.06.00 apakšprogrammā paredzētā līdzfinansējuma izdevumu tāmes apstiprināšanas.
2. Sekretariāts pēc Kultūras ministrijas lēmuma pieņemšanas par līdzfinansējuma piešķiršanu nosūta līdzfinansējuma saņēmējam līguma projektu par līdzfinansējuma piešķiršanu projekta īstenošanai.
3. Kultūras ministrija pēc līguma projekta saskaņošanas ar līdzfinansējuma saņēmēju slēdz līgumu par līdzfinansējuma piešķiršanu projekta īstenošanai.
4. Līdzfinansējums saņēmējam tiek ieskaitīts pēc līguma noslēgšanas un atbilstoši līguma nosacījumiem, pārskaitot līgumā minēto līdzfinansējuma apmēru uz līdzfinansējuma saņēmēja atvērto Valsts kases kontu.
5. Līdzfinansējuma saņēmējs pēc projekta īstenošanas līgumā noteiktajā termiņā iesniedz Kultūras ministrijā pārskatu par piešķirtā valsts budžeta izlietojumu.

Valsts sekretāre (paraksts\*) D.Vilsone

\* Dokuments ir parakstīts ar drošu elektronisko parakstu

Lukins 20246894

[Andrejs.Lukins@km.gov.lv](mailto:Andrejs.Lukins@km.gov.lv)